**Išrašas**

**KLAIPĖDOS MIESTO SAVIVALDYBĖS TARYBA**

**FINANSŲ IR EKONOMIKOS KOMITETAS**

 **POSĖDŽIO PROTOKOLAS**

2022-09-13 Nr. TAR-90

 Posėdžio data – 2022 m. rugsėjo 7 d.

 Pradžia – 14.00 val. (nuotoliniu būdu)

 Posėdžio pirmininkas – Aidas Kaveckis.

 Posėdžio sekretorė – Lietutė Demidova.

 7. SVARSTYTA. Sutikimas priimti dovanojamą viešosios įstaigos Neptūno krepšinio klubo dalininkų kapitalo dalį savivaldybės nuosavybėn.

 Pranešėjas – E. Simokaitis. Siūlo, atsižvelgiant į nurodytas aplinkybes, priimti sprendimą dėl viešosios įstaigos Neptūno krepšinio klubo (toliau – Įstaiga) dalininkų kapitalo 1/20 dalies arba 9/20 dalininkų kapitalo dalių perėmimo (pateikti du sprendimo projektai). Teigia, kad Savivaldybei, tapus Įstaigos dalininke, atsirastų galimybė dalyvauti Įstaigos valdyme, sprendimų priėmimo procese, atsirastų galimybė tiesiogiai priimti sprendimus dėl Įstaigos veiklos tikslų ir sričių įgyvendinimo.

 S. Ambrazevičius priminė apie klubo kūrimosi (perėmimo) istoriją, papasakojo, kaip veikla vyko paskutiniais (CIVID-19, žemės nuomos pakėlimo, karo) metais. Mano, kad nesvarbu, koks bus priimtas sprendimas, miestas turėtų ir galėtų skirti atstovą į komandą, kuris tiesiogiai dalyvautų veikloje.

 A. Kaveckis teigia, kad pateiktose ataskaitose, jas paanalizavus, atsirado klausimų, nes neaišku, kur panaudoti pinigai, gauti iš Savivaldybės. Prašo pateikti išklotinę apie pinigų panaudojimą. A. Kaveckis sako, kad nėra visuotinio dalininkų susirinkimo protokolo, kuriame matytųsi, kas konkrečiai dovanoja ir kokias dalis (dalininkų sutikimas). Siūlo komitetui atidėti klausimo svarstymą kitam komiteto posėdžiui tam, kad būtų atsakyta į pateiktus klausimus ir pateikta prašoma informacija.

 S. Ambrazevičius prašo pateikti klausimus raštu tam, kad būtų galima į juos atsakyti kompetentingai ir nebūtų dviprasmybių. Sako, kad viskas, ko iki šiol prašė komitetas, yra pateikta.

 R. Taraškevičius mano, kad keistokai elgiamės, jei viename posėdyje paprašome vienų dokumentų, kitame posėdyje vėl reikalaujame kitų dokumentų. Mano, kad toks elgesys nėra korektiškas. Sako, kad visi turime prisiimti atsakomybę būti krepšiniui Klaipėdoje ar nebūti. Siūlo šiandien sprendimą priimti (vienokį ar kitokį), įpareigoti Savivaldybės administraciją iki Tarybos posėdžio pateikti dalininkų oficialų raštą (kuris dalininkas ir kiek atsisako). Primena, kad Savivaldybės lėšų panaudojimas klubo veiklai yra griežtai reglamentuojamas.

 A. Vaitkus sako, kad jau antrą kartą komitete siūloma klausimą atidėti vis kitam komiteto posėdžiui ir vėl prašoma pateikti papildomų dokumentų. A. Vaitkus teigia, jog susidaro nuomonė, kad Savivaldybė nesugeba administruoti skiriamų lėšų.

 S. Budinas sako, kad praėjusiame komiteto posėdyje atidėjome sprendimo projektą ir suformulavome, ką klubas turi pateikti kitam posėdžiui, todėl klausimo vilkinimas atrodo keistokai. Mano, kad klubo atgaivinimo planas pavykęs. Sako, kad 9/20 dalininkų kapitalo dalių perėmimas leidžia daryti pagrindinius sprendimus (Įstaigą likviduoti, reorganizuoti ar pertvarkyti). Siūlo balsuoti ir apsispręsti. S. Budinas siūlo balsuoti už 9/20 dalininkų kapitalo dalių perėmimą.

 A. Barbšys pažymi, kad ne viskas, ko prašė komitetas, yra pateikta - nėra pateikta 2022 metų finansinė ataskaita, taip pat nėra plano apie klubo darbą.

 A. Vaitkus sako, kad kalbame apie pastarųjų 3 metų pokyčius. Teigia, kad pasikeitė valstybinis požiūris į sportą ir yra sugriauta buvusi sistema, tačiau nieko naujo nėra pasiūlyta. Primena, kad pagrindiniai Neptūno klubo rėmėjai buvo uosto kompanijos ir transporto srityje dirbančios įmonės. Praėjusiais metais drastiškai buvo padidintas žemės nuomos mokestis uoste, todėl dalis rėmėjų nuo Neptūno klubo nusisuko. Mano, kad miesto valdžia turėtų grįžti prie sistemos, kada buvo vedamos diskusijos, daug bendraujama ir randamas sutarimas tiek su verslu, tiek su valstybiniu sektoriumi. Tiki, kad šiandien bus priimtas sprendimas.

 S. Budinas pažymi, kad komitetui pateikta visa prašyta medžiaga.

 R. Taraškevičius sako, kad reikia nepamiršti, kad po ta pačia vėliava yra Neptūno moterų komanda, Laivitė.

 A. Kaveckis siūlo atidėti klausimo svarstymą kitam komiteto posėdžiui. Teigia, kad klausimas neis į šio mėnesio Tarybos posėdį, o eis į spalio mėnesį - iki to laiko Savivaldybės administracija ir pagrindinis dalininkas gali pateikti prašomą informaciją. Sako, kad perimdami kapitalo dalį, turime žinoti, ką perimame ir žinoti aiškią dalininkų poziciją.

 Balsavimu (už-2) nepritarta siūlymui atidėti klausimo svarstymą kitam komiteto posėdžiui.

 R. Taraškevičius siūlo iki Tarybos posėdžio pateikti dalininkų posėdžio protokolą dėl kapitalo dalies dovanojimo.

 S. Budinas sako, kad dalininkų posėdžio protokolas turi būti pateiktas dėl Įstaigos dalininkų kapitalo 1/20 ir 9/20 dalių perėmimo.

 A. Kaveckis prašo Savivaldybės administracijos direktoriaus suformuoti raštiškus klausimus Neptūno klubui dėl dokumentų pateikimo iki Tarybos posėdžio.

 A. Vaitkus siūlo pasitarti - teikti Tarybai abu variantus ir Taryboje priimti galutinį sprendimą.

 R. Taraškevičius pritaria siūlymui.

 S. Budinas sako, kad pateiktas sprendimo projektas su 2 variantais.

 Balsavimu (už-0) nepritarta Įstaigos dalininkų kapitalo 1/20 dalies perėmimui.

 NUTARTA:

 7.1. Pritarti pateiktam sprendimo projektui dėl Įstaigos dalininkų kapitalo 9/20 dalies perėmimo.

 7.2. Pateikti, iki Tarybos posėdžio, Įstaigos dalininkų posėdžio protokolą dėl 1/20 ir 9/20 dalininkų kapitalo dalių dovanojimo.

 BALSUOTA: už – 6 (A. Kaveckis, R. Taraškevičius, E. Andrejeva, A. Vaitkus, S. Budinas, V. Radvila), prieš – 0, susilaiko – 0.

1. Barbšys balsavime nedalyvavo.

Posėdžio pirmininkas Aidas Kaveckis

Posėdžio sekretorė Lietutė Demidova